
ΔΙΑΤΑΓΜΑΤΑ 

568. Σφαγή χαι Κτηνιατρική Επιθεώρηση των αμνών και εριφίων 
γάλακτος. 1 


Αποφάσεις 

Τροποποίηση της ΠΔ/ΤΕ 946/6.2.87 που αφορά τη χρηματοδό¬ 
τηση από την Αγροτική Τράπεζα της Ελλάδος και τις εμπορι¬ 
κές τράπεζες για αγορά, εμπορία, τυποποίηση και μεταποί¬ 
ηση γεωργικών προϊόντων. 2 


ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 568 (1) 

Σφαγή και Κτηνιατρική Επιθεώρηση των αμνών και εριφίων γάλακτος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 17 και 20 παρ. 1 περίπτ. 7 του ν. 248/ 
1914 «Περί οργανώσεως της Ζωοτεχνικής και Κτηνιατρικής Υπηρε¬ 
σίας» (ΦΕΚ 110Α) όπως συμπληρώθηκε με το άρθρο μόνο του α.ν. της 

23/24.1.1936 (ΦΕΚ 47Α). 

2. Την Α.Π. 4945/29.6.1988 κοινή απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων Υπουργού Γεωρ- 
γίαις στον Υφυπουργό Γεωργίοις Δημήτρη Κεφαλίδη» (ΦΕΚ 452Β). 

3. Τη με αριθ. 721/1988 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού Γεωργίας, αποφασί¬ 
ζουμε: 


Άρθρο 1 

1. Η σφαγή των αμνών και των εριφίων γάλακτος, που προορίζονται 
για εμπορία, διενεργείται σε ελεγχόμενα από τις Κτηνιατρικές Υπηρε¬ 
σίες του Υπουργείου Γεωργίας σφαγεία, στέγαστρα και κοινούς χώρους 
σφαγής. 

2. Η σφράγιση των σφαγίων της παραγράφου 1 του παρόντος άρθρου 
γίνεται: 


α ) Ως προς την καταλληλότητα, με τη σφραγίδα κτηνιατρικού ελέγ¬ 
χου που προβλέπεται από την παράγραφο Β' του άρθρου 17 το Β.Δ/τος 
30 Νοεμβρ./6 Δεκεμβρ./1940 «Περί Επιθεωρήσεως σφαγίων» 
(ΦΕΚ 419Α'), με εξαίρεση τα σφάγια που προέρχονται από σφαγειοτε- 
Χ'Ίκες εγκαταστάσεις εγκεκριμένες για εξαγωγή κρεάτων στην αλλο¬ 
δαπή, τα οποία σφραγίζονται με σφραγίδα που προβλέπεται από το ση¬ 
μείο 49 του κεφαλαίου X του παραρτήματος Α του π.δ. 599/1985 
«Υγειονομικοί όροι που πρέπει να πληρούν τα νωπά κρέατα, τα οποία 
αποστέλλονται από Κράτη Μέλη των Ευρωπαϊκών Κοινοτήτων (Ε.Κ.) 
ή εισάγονται από τρίτες χώρες στην Ελλάδα» (ΦΕΚ 213 Α’). 

β) Ως προς την κατηγορία, με σφραγίδα χωρίς πλαίσιο διαστάσεων 
0,06 X 0,02 μ. που θα φέρει με κεφαλαία γράμματα τις λέξεις: 


«ΑΜΝΟΣ ΓΑΛΑΚΤΟΣ» ή «ΕΡΙΦΙΟΝ ΓΑΛΑΚΤΟΣ», κατά περί¬ 
πτωση, και τα λοιπά στοιχεία που προβλέπονται στην περίπτωση Γ) του 
άρθρου 6 του Β.Δ/τος της 7/16 Ιουλίου 1952 «Περί τροποποιήσεως 
και συμπληρώσεως του από 30.11.40 Β.Δ/τος» (ΦΕΚ 189Α ) όπως 
αυτό τροποποιήθηκε με το από 29.5.54 Β.Δ/γμα και αντιχαταστάθηκε 
με το άρθρο 1 του Β.Δ/τος της 1/27 Ιουνίου 1955 «Περί αντικαταστά- 
σεως του άρθρου 6 του από 7.7.52 Β.Δ/τος» (ΦΕΚ 160 Α'). 

3. Οι σφραγίδες της προηγούμενης παραγράφου 2 τίθενται επί της 
ωμοπλάτης και του μηρού κάθε ημιμορίου. Για τη σφράγιση αυτή χρη¬ 
σιμοποιείται η χρωστική Ιρυσία, που προβλέπεται στο σημείο 56 του κε¬ 
φαλαίου X του παραρτήματος Α του π.δ. 599/1985. 

4. Τα σφάγια των αμνών και εριφίων γάλακτος που σφάζονται και 
σφραγίζονται σύμφωνα με τις παραγράφους 1,2 και 3 του παρόντος άρ¬ 
θρου μπορούν να διακινούνται για ανθρώπινη κατανάλωση και εκτός νο¬ 
μού, ανεξάρτητα της δυναμικότητας των σφαγείων, στεγάστρων και 
κοινών χώρων σφαγής, στα οποία έλαβε χώρα η σφαγή και ο κτηνιατρι¬ 
κός έλεγχος, με την προϋπόθεση ότι θα συνοδεύονται από το κτηνια¬ 
τρικό πιστοποιητικό που προβλέπεται από την κείμενη κτηνιατρική νο¬ 
μοθεσία. 

5. Κατ’ εξαίρεση της παραγράφου 1 του παρόντος άρθρου, σε μικρά 
νησιά ή απομακρυσμένες ορεινές περιοχές και γενικά σε ειδικές περι¬ 
πτώσεις που δημιουργούν προβλήματα, λόγω ιδιαιτεροτήτων ορισμέ¬ 
νων περιοχών, μπορεί να επιτρέπεται για περιορισμένη χρονική διάρ¬ 
κεια, με απόφαση του Νομάρχη μετά απο εισήγηση της οικείας Νομαρ¬ 
χιακής Κτηνιατρικής Υπηρεσίας του Υπουργείου Γεωργίας, η σφαγή 
αμνών και εριφίων γάλακτος σε εγκεκριμένα και μη ελεγχόμενα από τις 
Κτηνιατρικές Υπηρεσίες του Υπουργείου Γεωργίας σφαγεία, στέγαστρα 
και κοινούς χώρους σφαγής. 

Τα σφάγια αυτά θα καταναλώνονται εντός περιοχών των οικείων νο¬ 
μών που θα καθορίζονται στην ανωτέρω απόφαση του Νομάρχη. 

Άρθρο 2 

Στα σφάγια αμνών και εριφίων γάλακτος εσωτερικού που διακινού- 
νται για κατανάλωση, κατά τη διάρκεια των έξι (6) ημερών πριν το Πά¬ 
σχα, θα διενεργούνται οι κτηνιατρικές επιθεωρήσεις που προβλέπονται 
από τις διατάξεις του άρθρου 5 του π.δ. 40/1977 «Περί της κτηνιατρι¬ 
κής Επιθεωρήσεως των σφαγείων ζώων και προϊόντων ζωικής προε- 
λεύσεως» (ΦΕΚ 18Α'), με εξαίρεση τη Δεύτερη Κτηνιατρική Επιθεώ¬ 
ρηση της περίπτ. β) της παρ. 4 του ίδιου άρθρου 5. 

Άρθρο 3 

Κυρώσεις 

Οι παραβαίνοντες τις διατάξεις του παρόντος Προεδρικού Διατάγμα¬ 
τος τιμωρούνται σύμφωνα με τις διατάξεις του ν. 248/1914 όπως συ¬ 
μπληρώθηκε με το α.ν. της 23/24.1.1936. 

Άρθρο 4 

Καταργούμενες Διατάξεις 

Από την έναρξη ισχύος του παρόντος δ/τος καταργούνται: 

α) Οι λέξεις «εξαιρέσει των αμνών και εριφίων γάλακτος, τα οποία 
σφάζονται μέχρι 31 Μάϊου» των στίχων πρώτου, δευτέρου και τρίτου 

του άρθρου 1 και το άρθρο 3 του Β.Δ/τος 756 της 5/19 Οκτωβρίου 
1965 «Περί όρων μεταφοράς και εισαγωγής εσφαγμένων ζώων» (ΦΕΚ 
187Α') και 

β) Το δεύτερο εδάφιο της περίπτωσης α) του άρθρου 3 του Β.Δ/τος 
της 30 Νοεμβρ./6 Δεκεμβρ. 1940 «Περί επιθεωρήσεως σφαγίων» 
(ΦΕΚ 419Α’) όπως αντικαταστάθηκε από το άρθρο 1 του Β.Δ/τος της 
7/16 Ιουλίου 1952 «Περί τροποποιήσεως και συμπληρώσεως του από 
30.11.40 Β.Δ/τος» (ΦΕΚ 189Α’). 

γ) Κάθε άλλη διάταξη που αντίκειται στις διατάξεις του παρόντος δ/ 
τος. 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει τρεις (3) μήνες μετά τη 
δημοσίευσή του στην Εφημερίδα της Κυβερνήσεως. 

Στον Υφυπουργό Γεωργίας, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Νοεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΔΗΜ. ΚΕΦΑΛΙΔΗΣ 


ΑΠΟΦΑΣΕΙΣ 

ΠΡΑΞΗ ΔΙΟΙΚΗΤΗ ΑΡΙΘ. 1386/15.11.88 

( Αρθρο 1 του Ν. 1266/82) (2) 

Τροποποίηση της ΠΔ/ΤΕ 946/6.2.87 που αφορά τη χρηματοδότηση 
από την Αγροτική Τράπεζα της Ελλάδος και τις εμπορικές τράπεζες 
για αγορά, εμπορία, τυποποίηση και μεταποίηση γεωργικών προϊό¬ 
ντων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) την ΠΔ/ΤΕ 946/6.2.87 (παρ. Β4), 
γ) το 8954/22.7.88 (ΑΠ 2050) έγγραφο του Υπουργείου Εθνικής 
Οικονομίας, αποφάσισε: 

Να τροποποιήσει την ΠΔ/ΤΕ 946/6.2.87 και να καθορίσει τα ακό¬ 
λουθα: 

Επιτρέπεται η χρηματοδότηση από το Ειδικό Κεφάλαιο της απόφ. 
ΝΕ 197/78 των βιοτεχνικών επιχειρήσεων για κάλυψη της δαπάνης 
αγοράς των γεωργικών προϊόντων που αναφέρονται στην παρ. Α1 της 
πιο πάνω Πράξης. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
ΔΗΜ. ΧΑΛΙΚΙΑΣ 
Ακριβές αντίγραφο 
Αθήνα, 21 Νοεμβρίου 1988 
Δ/ΝΣΗ ΝΟΜΙΣΜΑΉΚΗΣ ΠΟΛΙΤΙΚΗΣ 
ΚΑΙ ΤΡΑΠΕΖΙΚΩΝ ΕΡΓΑΣΙΩΝ 
Ο Διευθυντής 
Ιωάννης Καμάρας 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



